KUNINGAS SAAPUU Uskollinen palvelija
Tervetuloa uuteen jaksoon sarjassa Kuningas saapuu.
Käsittelemme vielä Uuden testamentin keskeisintä lukua -
Jeesuksen tuloa edeltävästä ajasta, nimittäin Matt 24:44-51.
Jeesus kertoo siinä vertauksen hyvästä ja pahasta palvelijasta -
ja heidän asenteestaan herransa paluun viipymiseen.
Vertaus ja 3 seuraavaa vertausta on nähtävä sen valossa, -
mitä Jeesus juuri kertoi tuloaan edeltävästä ajasta.
Ne liittyvät yhteen.
Tahdon muistuttaa teitä, että voitte ladata kaikkien ohjelmien -
raamatunjakeet ohjelmasarjan verkkosivulta.
Tutki niitä joko yksin tai ryhmässä.
Rukoile lisää ilmestystä siitä, kuinka Raamattu puhuu -
samasta asiasta monessa kohtaa. Voit samalla rukoilla myös -
seurakunnan puolesta, että se olisi hyvä ja uskollinen palvelija.
Voit myös kirjoittaa meille osoitteeseen respons@himlentv7.se.
Lähetä kysymyksiäsi tai kommentteja. Vastaamme kaikkiin kirjeisiin -
ja voimme jopa käsitellä asiaa tulevissa ohjelmissamme.
Nimeni on Daniela Persin ja mukanani studiossa ovat -
Robert Adams ja Kenneth Witick. Tervetuloa!
Kenneth, saat aloittaa lukemalla Matt 24:44-51. Ole hyvä.
"Sentähden olkaa tekin valmiit, -
sillä sinä hetkenä, jona ette luule Ihmisen Poika tulee.
Kuka siis on se uskollinen ja ymmärtäväinen palvelija, -
jonka hänen herransa on asettanut pitämään huolta palvelusväestään, -
antamaan heille ruokaa ajallansa? Autuas se palvelija, -
jonka hänen herransa tullessaan havaitsee näin tekevän!
Totisesti minä sanon teille: hän asettaa hänet kaiken -
omaisuutensa hoitajaksi. Mutta jos paha palvelija sanoo sydämessään: -
'Minun herrani viipyy', ja rupeaa lyömään kanssapalvelijoitaan -
ja syö ja juo juopuneiden kanssa, -
niin sen palvelijan herra tulee päivänä, jona hän ei odota, -
ja hetkenä, jota hän ei arvaa, ja hakkaa hänet kappaleiksi -
ja määrää hänelle saman osan kuin ulkokullatuille.
Siellä on oleva itku ja hammasten kiristys."
Kiitos. Todella vakavia sanoja.
Robert, mitä ajatuksia sinulla on?
Ensiksi on katsottava asiayhteyttä.
Olemme maininneet siitä ennenkin ohjelmissamme.
Jeesus puhuu tulostaan ja kutsuu itseään "Ihmisen Pojaksi".
Teksti on liitettävä siihen, mistä Jeesus on juuri puhunut.
Vain muutamia jakeita aikaisemmin -
Hän puhui lopun ajoista, ja että Hän -
saapuu heti suuren ahdistuksen ajan jälkeen.
Se on Jeesuksen sanojen asiayhteys.
En usko, että Jeesus viittaa sellaiseen mistä hän ei puhunut.
Hän viittaa siihen, mitä on juuri sanonut.
Jeesus sanoo, että meidän on oltava valmiita.
Sillä Ihmisen Poika tulee "sinä hetkenä, jona ette luule."
Miten se liittyy Hänen tuloonsa heti suuren ahdistuksen jälkeen?
On nähtävä, että tämä lause ei ole erillinen.
Jeesus jatkaa kertomalla vertauksen.
Hän kertoo siinä ketä tämä lause koskee.
Hän kertoo vertauksessa palvelijoista, joiden herra on asettanut -
heidät pitämään huolta taloudestaan.
Heidän on annettava talon väelle ruokaa oikeaan aikaan.
Herran poissa ollessa palvelijoille annettiin tehtäviä -
sillä aikaa kun tämä on liike- tai muulla matkalla.
Minusta näyttää kuin Jeesus puhuisi tässä yhdestä palvelijasta.
Hän sanoo, että palvelija voi joko kehittyä uskolliseksi palvelijaksi -
tai että hänestä voi tulla uskoton ja paha.
Tarkastellessani kohtaa lähemmin näen asian niin.
Jeesus sanoo, että pahan palvelijan herra saapuu päivänä, jona hän -
ei odota ja hetkenä, jota hän ei arvaa.
Tämä liittyy siihen mitä Jeesus alussa sanoi, että -
Ihmisen Poika tulee sinä hetkenä, jona ette luule.
Se tarkoittaa, että juuri tarkastelemamme lause -
"Ihmisen Poika tulee sinä hetkenä, jona ette luule", ei koske kaikkia.
Se ei koske kaikkia Herran palvelijoita. Näemme vertauksesta, -
että paha palvelija on se, joka näkee Herransa saapuvan -
"päivänä ja hetkenä, jona hän ei odota."
Jos se koskisi kumpaakin palvelijaa niin vertauksen pointti katoaisi.
Jos palvelija olisi ollut uskollinen ja viisas, hyvä palvelija, -
hän olisi tiennyt, milloin hänen herransa palaa. Hän olisi valvonut -
ja ollut valmiina herransa kotiintuloon. Paha palvelija on se, joka -
saa kokea, että hänen herransa tulee "hetkenä, jota hän ei arvaa."
Sillä tämä paha palvelija sanoo: "Minun herrani tulo viipyy."
Hän siirtää tulon myöhemmäksi ja alkaa lyömään kanssapalvelijoitaan.
Ja alkaa syömään ja tulee juovuksiin ja unohtaa herransa paluun.
Meidän on oltava uskollisen ja viisaan palvelijan kaltaisia, -
valmiita Mestarin tuloon.
Tulee tietää, että Jeesus perustaa sanansa siihen, mitä hän sanoi -
aikaisemmin (Matt 24:33):"Samoin te myös, kun näette tämän kaiken, -
[lopun ajat] "tietäkää, että se" -
Ihmisen Pojan tulo - "on lähellä, oven edessä."
Jeesus sanoo, että meidän on tiedettävä milloin Hän saapuu.
On valvottava, oltava valmis, hengellisesti hereillä ja nähtävä -
kaikki ne merkit, joiden Jeesus sanoi tapahtuvan. Silloin tiedämme.
Mutta jos olemme pahan palvelijan kaltaisia, niin katseemme -
ei ole Jeesuksessa eikä merkeissä, joiden Hän sanoi tapahtuvan.
Herran tulo on silloin odottamaton ja epämukava yllätys.
Olemmeko hyviä, viisaita ja uskollisia palvelijoita vai -
epäluotettavia, tyhmiä ja pahoja palvelijoita?
Hän sanoo, että paha palvelija saa saman osan kuin ulkokullatut.
Siellä on oleva itku ja hammasten kiristys.
Tämä on todella vakavaa, sillä tässä puhutaan Mestarin palvelijasta, -
Kristuksen palvelijasta. Meidän on elettävä Hänen tahtonsa mukaan -
ja tehtävä se mitä on käskenyt meidän tehdä. Ellemme tee vaan -
menemme maailmaan, joudumme sinne minne se lopussa joutuu.
Tämä on vakava vertaus. Hän puhuu selvästi tulostaan.
Hän sanoi sen tapahtuvan heti ahdistuksen ajan jälkeen.
Näen asian tällä tavalla.
Olen samaa mieltä. Se on todella vakavaa.
Sanotaan: "Kerran pelastettu, aina pelastettu." Lukemamme vertaus -
viittaa muuhun, samoin suuri osa Jeesuksen vertauksista. Suoria -
sanoja ja tulemme käsittelemään monia niistä tulevissa ohjelmissa.
Jumalanpelko tekee uskolliseksi ja viisaaksi.
Se on viisauden alku. Siitä alkaa suhteemme Herraan -
sekä uskollisuus. Uskollisuutta ei saada viime hetkellä.
"Oi, hän tulee. Nyt palvelen." Uskollisuuteen tarvitaan aikaa.
Vasta silloin tietää, onko joku uskollinen. Se ei ole kertatapaus.
Kenneth, onko sinulla jotain?
Ajattelin uskollista palvelijaa, joka antaa ruokaa ajallansa.
Kylvämisellä ja sadon korjuulla on oma aikansa.
Jos ajatellaan, että aina saarnataan samaa, -
mutta on sanoma myös tämän aikakauden loppua varten.
Mielestäni se on pantu sivuun, siitä ei saarnata.
Sen saarnaaminen valmistaa meitä ahdistuksen aikaa varten -
ja olemaan uskollisia sydämessämme.
Kuten sanoit, viisaus tulee jumalanpelon seurauksena.
Mitä on jumalanpelko?
Että käytän lahjojani palvelemaan Häntä.
En käytä niitä itsekkäästi enkä tuhlaa niitä, -
vaan käytän ne Herran palvelemiseen.
Ruoan antaminen ajallansa. Voidaan käyttää toistakin kuvaa ruuasta.
Jos olen lihonut, niin minun on syötävä laihduttavaa ruokaa.
Mutta jos olet aliravittu, -
tarvitset ravitsevaa ruokaa, jotta lihakset kasvaisivat -
ja koko kehosi voisi hyvin.
Mielestäni ne liittyvät yhteen. Millaista opetusta tarvitaan -
tänään, jotta morsian olisi valmis Hänen saapuessaan?
Kuningas saapuu -ohjelmasarja valmistaa ihmisiä Hänen paluuseensa.
Jumalanpelko on ihmispelon vastakohta.
"Mitähän ihmiset ajattelevat minusta? Pahaa vai hyvää?"
Katsotaan muita ihmisiä ja se on ihmispelkoa, -
joka johtaa aina lopussa tuhoon. Mutta jumalanpelossa mietitään: -
"Mitä Jumala ajattelee minusta?" Voit olla hyvä palvelija, ja -
tehtyäsi virheen palaat takaisin kaidalle tielle.
Mielessämme tulisi olla se, mitä Jumala ajattelee siitä mitä teen.
Vaellanko Sanan mukaan vai en. Mittapuu on Jumala, ei muut ihmiset
Suuri osa seurakunnasta kulkee usein maailman ihmisten mukana.
Suureksi osaksi tässä on kyse siitä, onko meissä -
jumalanpelko vai ihmispelko.
Yleisesti ottaen vaikuttaa monesti siltä, -
pastorit ovat parempia poliitikkoja kuin Sanan julistajia.
On julistettava sanaa sopivalla ja sopimattomalla ajalla.
On asioita, joita tulee julistaa, vaikkei niitä tahdota kuulla.
Olen ollut tilanteissa tietäen ettei sanomaani oteta vastaan.
Mutta ellen julista sitä, niin jätän ihmiset pimeyteen.
Jumalanpelko on tärkeää, jotta voin kuulla ja julistaa sitä, -
mitä Hän sanoo. Vanhan Testamentin profeetat ovat esikuviamme.
He uskalsivat astua esiin huolimatta siitä miten heidät otettiin vastaan.
Silloin tarvitaan tietysti paljon viisautta, mutta Sana on totuus.
Niin, ja tulee ajatella myös miten sanoma esitetään. Robert?
Yksi tärkeä osa jumalanpelossa on kuuliaisuus.
Vertauksessa herra asetti palvelijan koko taloutensa hoitajaksi.
Hän käski tätä antamaan talon väelle ruokaa ajallaan.
Herra antoi palvelijalle käskyn odottaen, että tämä tottelee.
Kun palvelija tottelee käskyä, -
hän ilmaisee kunnioitustaan herraansa kohtaan.
Mitä meihin tulee, niin ilmaisemme kunnioitusta Herraa kohtaan, -
ja olemme jumalaapelkääväisiä, kun tottelemme Häntä.
Herra on antanut Sanassa käskyjä. Hän odottaa meidän noudattavan niitä
Mitä tulee Herran palvelemiseen elämässämme, -
niin uskon, että Herra antaa kullekin meistä oman tehtävämme.
Hän odottaa, että kasvamme siinä tehtävässä -
ja teemme mitä hän on tehtäväksemme antanut.
Jos tahtoo osoittaa jumalanpelkoa, niin on toteltava Häntä.
Se oli viisaan ja hyvän palvelijan tunnusmerkki.
Paha palvelija, joka on oikeastaan sama palvelija, joka sai käskyn -
antaa talon väelle ruokaa ajallansa, ei totellut herraansa.
Sen sijaan että olisi antanut ruokaa muille, hän söi ja joi itse.
Hän juopui ja alkoi lyömään talon väkeä eikä pitänyt heistä huolta -
herransa käskyn mukaan. Meillä on paljon opittavaa tästä.
Pietari kirjoittaa 2. Piet. 3:ssa jotain samanlaista.
Siinä puhutaan Jeesuksen tulosta, palvelijoiden asenteesta siihen -
ja vääristä opettajista. 2. Piet 3:3,4: -
"Ja ennen kaikkea tietäkää se, että viimeisinä päivinä tulee -
pilkkapuheinensa pilkkaajia, jotka vaeltavat omien himojensa mukaan -
ja sanovat: 'Missä on lupaus hänen tulemuksestansa?
Sillä onhan siitä asti, kuin isät nukkuivat pois, kaikki pysynyt, -
niin kuin se on ollut luomakunnan alusta." Ihan kuin tämä paha palvelija.
Jakeet 8-12: "Mutta tämä yksi älköön olko teiltä rakkaani salassa, -
että 'yksi päivä on Herran edessä niinkuin tuhat vuotta ja -
tuhat vuotta niinkuin yksi päivä'. Ei herra viivytä lupauksensa -
täyttämistä, niinkuin muutamat pitävät sitä viivyttelemisenä, -
vaan hän on pitkämielinen teitä kohtaan, sillä hän ei tahdo, -
että kukaan hukkuu, vaan että kaikki tulevat parannukseen ...
Herran päivä on tuleva niinkuin varas, ja silloin taivaat katoavat pauhinalla,-
ja alkuaineet kuumuudesta hajoavat,-
ja maa ja kaikki mitä siihen on tehty, palavat.
Kun siis nämä kaikki näin hajoavat, millaisia -
tuleekaan teidän olla pyhässä vaelluksessa ja jumalisuudessa."
Tässäkin ihmiset ajattelevat, että Herra viipyy eikä pidä lupaustaan.
Ihmiset elävät omien himojensa mukaan kuten paha palvelija.
Mutta sitten kysytään, kuinka meidän tulisi elää.
Jaammeko ruokaa saavuttaen muita?
Meidän pitää myös vaeltaa pyhästi ja jumalanpelossa.
Tämä raamatunpaikka puhuu mielestäni melkein samasta asiasta.
Tahdon huomauttaa eräästä asiasta, josta Jeesus tässä puhuu.
Jeesuksen sanoja tulkitaan nimittäin usein väärin.
Oikeastaan on hyvin helppoa tulkita niitä väärin.
Otetaan ensiksi lukemamme jae Matt 24:44 Ihmisen Pojan paluusta -
yllättävällä hetkellä. Voimme luulla, että Hän sanoo tulevansa -
milloin tahansa, mutta asiayhteys ei viittaa siihen.
Meidän on oltava varovaisia Jeesuksen sanojen suhteen.
Johanneksen evankeliumissa on siitä klassinen esimerkki.
Ihmiset ymmärsivät väärin Jeesuksen paluuta koskevat sanat.
Ylösnousemisensa jälkeen Jeesus oli koolla opetuslastensa kanssa.
Hän sanoi Pietarille, että tämä surmattaisiin vanhalla iällä.
Johannes oli hänen vierellään ja Pietari kysyi: -
"Kuinka sitten tämän käy?"
Jeesus sanoi: "Jos minä tahtoisin, että hän jää tänne siihen asti, -
kunnes minä tulen, mitä se sinuun koskee?"
Sen lauseen takia veljien pariin levisi puhe seurakunnassa, että -
Johannes ei kuolisi. Johanneksen piti selittää, että -
Jeesus ei sanonut, ettei hän kuole.
Jeesuksen sanat on helppo ymmärtää väärin, jos niitä katsoo pinnallisesti.
On mentävä syvälle ja katsoa jokaista sanaa -
ja ilmaisutapaa, ettemme käsittäisi niitä väärin.
Se on tärkeää tutkiessamme Matt. 24:n jakeita. On helppoa poimia -
joitakin osia Jeesuksen sanoista ja alkaa kuvittelemaan, että Hän -
puhuu jostain muusta. On tärkeää, ettemme pane Jeesuksen suuhun -
sellaista, mitä hän ei ole sanonut. Annetaan Hänen sanojensa pysyä -
siinä asiayhteydessä, missä hän ne sanoi.
Silloin ymmärrämme ne emmekä joudu eri käsitysten vietäviksi.
Ymmärrämme Jeesuksen sanat oikein, jos luemme ne -
asiayhteydessään ja tutkimme niitä tarkkaan.
Paavali sanoo, että palvelijalta odotetaan uskollisuutta (1. Kor. 4:2)
Kuten sanoit, että hän tottelee Herraansa.
Uskollisuus on tärkeää ja ajattelin mitä luit 2 Piet 3:sta.
Siinä lukee, että alkuaineet palavat.
Tätä sanaa tulkitaan helposti väärin, että puut ja maailma palaisivat.
Alkuaine on tuossa kreikaksi "stoicheia".
Samaa sanaa käytetään Gal 4:3:ssa ja jakeessa 9.
Siinä puhutaan "maailman alkeisvoimista", -
tämän maailman opista tai tämän aikakauden ihmissäännöksistä.
Siinä on sama sana "stoicheia".
Ellemme julista Sanaa vaan ihmiskäsityksiä, ne palavat.
On tärkeää olla uskollinen Sanalle -
ja julistaa sitä, mitä siinä sanotaan, -
eikä sitä, mitä ihmiset siitä haluaisivat kuulla.
On tärkeää olla uskollinen sekä ymmärtää mitä Jeesus tarkoittaa.
Kenneth, voisitko lopuksi rukoilla katselijoiden puolesta, -
jotta voisimme olla uskollisia ja ymmärtäväisiä palvelijoita.
Taivaallinen Isä, tulemme nöyränä luoksesi ja rukoilemme, anna -
Pyhän Hengen vaikuttaa jokaisessa julistajassa, -
niin että maassamme kuullaan julistusta, -
joka on peräisin sinun valta- istuimeltasi. Silloin Sana avautuu -
ja valo lankeaa Sanasi ylle. Silloin voimme nähdä, -
missä ajassa elämme ja olla valmiina. Auta meitä auttamaan muita -
ulos pimeydestä ihanaan valoosi. Herra, siunaamme jokaista pastoria,
pappia, raamatunopettajaa ja evankelistaa.
Anna valoa ymmärtää Sanaa ja vapautta ihmispelosta.
Siunaamme heitä Jeesuksen nimessä, aamen.
Isä, kiitos tästä Sanasta.
Kiitos, että nämä Jeesuksen sanat ovat ajankohtaisia.
Kiitos, että autat meitä tulemaan hyviksi palvelijoiksi -
ja autat meitä olemaan viisaita ja uskollisia palvelijoita.
Isä, auta meitä Pyhän Henkesi kautta ymmärtämään, että meidän -
pitää olla Sinulle kuuliaisia -
ja tehdä se mitä olet käskenyt meidän tehdä, niin että voimme -
astua lopun aikaan pää pystyssä tietäen, että teemme tahtosi, -
miellytämme Sinua ja että tullessasi olet meihin tyytyväinen.
Kiitos, että se päivä lähestyy, jolloin Poikasi ilmestyy pilvissä.
Iloitsemme, että se päivä on lähellä.
Tahdomme olla valmiita Hänen saapuessaan -
ja tehdä työtämme silloin kun Hän tulee.
Auta meitä olemaan tahtosi mukaisia Pyhän Hengen kautta.
Isä, rukoilemme, että saisimme sellaisen rakkauden Sinuun ja -
Jeesukseen, ettemme tahtoisi mitään muuta kuin palvella Sinua.
Sanoit, että "jos rakastatte minua niin pidätte käskyni."
Se lähtee rakkaudesta, eikä ruoskasta.
Vaikka pelkäämmekin Jumalaa, palvelu syntyy kuitenkin siitä, -
että rakastit meitä ensin.
Joh. kirjeessä sanotaan, että siitä tiedämme, että rakastamme -
Jumalaa, kun teemme Hänen tahtonsa.
Siitä tiedämme rakastavamme vel- jiämme, jos pidämme sinun käskysi.
Isä, anna meidän ymmärtää, mitä Sinua rakastaminen tarkoittaa.
Isä, että toimisimme rakkaudesta ja rakkaushan on valinta.
Isä, että saisimme tuntea sydämes- sämme ihanan rakkauden Sinuun.
Ettemme tahtoisi mitään muuta kuin miellyttää Sinua ja -
olla Sinulle iloksi kuten Sinäkin olet meille. Rukoilen Jeshuan nimessä.
Kiitos mukanaolosta. Toivon, että tulet katsomaan -
taas seuraavalla kerralla. Jatkamme seuraavan luvun, Matt 25:n -
vertauksilla. Toivomme, että tämä innoittaa sinua olemaan mukana -
siinä joukossa, joka on uskollinen rakkaalle Isällemme.
Hyvä katselija. Olet kuunnellut ja katsonut Kuningas saapuu -sarjaa.
Se on todella tärkeä Kristuksen ruumiille -
ja niille, jotka tahtovat olla morsiussieluja aikanamme.
Tahdon haastaa sinua rukoilemaan ohjelmasarjan puolesta sekä myös -
tukemaan sitä taloudellisesti, jotta morsiussielut heräisivät.
Tervetuloa ja Jumala sinua siunatkoon.
Suomennos: Kirsti Eastwood